b"\n_START_ARTICLE_\nEgmont Studentergaard\n_START_SECTION_\nFaciliteter\n_START_PARAGRAPH_\nHvert v\xc3\xa6relse er p\xc3\xa5 12 m\xc2\xb2 med tilh\xc3\xb8rende 6 m\xc2\xb2 egen forgang med indbyggede skabe, samt eget toilet og bad, i alt 18 m\xc2\xb2. Alle v\xc3\xa6relser har internetopkobling og tv-stik. Der er f\xc3\xa6llesk\xc3\xb8kkener, som hver benyttes af 17-18 beboere. K\xc3\xb8kkenerne er udstyret med tv._NEWLINE_Beboerne har adgang til festsal/tv-stue og g\xc3\xa5rdhave. Herudover er der lokaler til f.eks. billard, bordfodbold og bordtennis samt motionsrum, cykelv\xc3\xa6rksted, musiklokale og m\xc3\xb8delokale. Der er f\xc3\xa6lles vaskeri.\n_START_SECTION_\nOmbygning og udvidelse\n_START_PARAGRAPH_\nKollegiet gennemgik i 2013 en modernisering, som ud over nye k\xc3\xb8kkener ogs\xc3\xa5 omfatter en udvidelse med en ekstra etage. Udvidelsen giver plads til 42 nye v\xc3\xa6relse, som hver har et lille tek\xc3\xb8kken (dog uden k\xc3\xb8leskab, ovn og kogeplader) for uden de st\xc3\xb8rre f\xc3\xa6llesk\xc3\xb8kkener. Kollegiets arkitektoniske fremtoning \xc3\xa6ndres markant med den nye etage, da det selvsagt aldrig var tilt\xc3\xa6nkt, at det funktionalistiske kollegiebyggeri fra 1960'erne skulle udvides opad og i en helt anden arkitektonisk stil med andre typer materialer. Bygningen mister sin harmoni, men giver p\xc3\xa5 den anden side plads til flere studerende, og en modernisering/renovering var tiltr\xc3\xa6ngt.\n_START_SECTION_\nAns\xc3\xb8gning om v\xc3\xa6relse\n_START_PARAGRAPH_\nAns\xc3\xb8gning om v\xc3\xa6relse foretages p\xc3\xa5 www.ungdomsboligaarhus.dk"